Talahuluganan

Ang diksiyonaryo o talahuluganan ay isang aklat ng mga nakatalang mga salita ng isang partikular na wika na ang ayos ay ayon sa pagkakasunud-sunod ng titik ng abakada o alpabeto.  Nakatala rin dito ang mga kahulugan ng salita, maging ang mga etimolohiya o pinagmulan ng salita, mga pagbigkas (diksiyon), at iba pang mga impormasyon;Webster's New World College Dictionary, Fourth Edition, 2002 o isa rin itong aklat – na kung tawagin ay leksikon (lexicon) na may mga nakatalang salita ng isang wika at nakaayos din ayon sa mga titik ng abakada o alpabeto ngunit naglalaman naman ng mga katumbas na salita sa ibang wika.  Ang tawag sa taong tagapaghulog o tapagtala ng mga salita sa isang diksiyonaryo ay diksiyonarista (leksikograpo).

Sa maraming mga lengguwahe, ang mga salita ay maaaring lumitaw sa maraming anyo, ngunit tanging ang mga walang pagbabago ang makikitang gumaganap bilang salitang-ugat o punong-salita sa maraming mga talahuluganan.  Pinakakaraniwan na ang matagpuan sa anyo ng isang aklat ang mga diksiyonaryo, ngunit may ilang mga bago at makabagong diksiyonaryo, katulad ng StarDict at ng New Oxford American Dictionary sa Mac OS X, ay mga software na talahuluganan na umaandar sa mga PDA o  kompyuter.  Marami ring mga sityo ng mga diksiyonaryong mapupuntahan sa pamamagitan ng Internet.

 Kasaysayan 
Ang pinakaunang diksiyonaryo ng wikang Tsino, ang Shuowen Jiezi, ay isinulat noong mga 100 CE. Ayon sa Mga Kronika ng Hapon o , ang mga diksiyonaryong Hapones ay nagsimula pa noong 682 CE, bagaman ang pinakaunang talahuluganan na tumatalakay sa mga masagisag na panitik (logogramong karakter) ng wikang Tsino.  Ang pinakaunang diksiyonaryong naisulat ay ginawa ng mga Babilonyano noong ika-6 dantaon BCE.

Ang mga pinakaisinaunang mga talahuluganang Europyano ay mga pandalawahang-wikang diksiyonaryo.  Ang mga ito ay mga talatinigan (o glosaryo) para sa mga salita ng wikang Pranses, Italyano o Latin, na kasama ang mga katumbas na kahulugan sa Ingles ng mga dayuhang salita.

Ang isang isinaunang talaan ng mga 8,000 salitang Ingles, na hindi alpabetiko ang pagkakasunud-sunod ng ayos ng titik, ay ang Elementarie na nilikha ni Richard Mulcaster noong 1582.1582 - Mulcaster's Elementarie , Learning Dictionaries and Meaning, The British LibraryA Brief History of English Lexicography , Peter Erdmann and See-Young Cho, Technische Universität Berlin, 1999.

Ang pinakaunang diksiyonaryong naglalaman lamang ng mga salita sa wikang Ingles, at nakaayos din na batay sa alpabeto nito, ay ang A Table Alphabeticall, na isinulat ni Robert Cawdrey, isang guro sa isang paaralan sa Inglatera, noong 1604.

Datapwa, ang pagkakasunud-sunod na alpabetiko ay nagpatuloy na madalang hanggang sa ika-18 dantaon.  Bago pa man ang mga talaang alpabetiko, ang mga talahulugan ay nakaayos ayon sa paksa, halimbawa na ang isang tala ng mga hayop na magkakasamang lahat sa nagiisang paksa.

Sa pampanitikan at mapaglarong gamit ng mga pananalita sa wikang Ingles, ang mga diksiyonaryong maramihan ay tinaguriang kawan ng mga talahuluganan.

 Mga sanggunian 

 Mga kawing panlabas 

Kategorya:Talahuluganan
Kategorya:Aklat